Íslendingar vörðu 46,5 milljörðum króna til rannsókna og þróunarstarfs árið 2009 . Framlagið nemur 3,1% af vergri landsframleiðslu ( VLF ) . Þetta er 6. hæsta hlutfall ríkja innan OECD ( Organisation for Economic Co-operation and Development eða Efnahags - og framfarastofnunarinnar ) . Hlutfallið hefur hækkað frá árinu 2007 en þá reyndist það vera 2,7% . Mikilvægt er að taka þessari hækkun með fyrirvara því í reynd hafa útgjöld til rannsókna og þróunar nánast staðið í stað frá því mælingar voru síðast gerðar meðan landsframleiðslan dróst saman í kjölfar efnahagshrunsins . Fyrirtæki fjármagna tæpan helming útgjalda til rannsókna og þróunar en hið opinbera um 40% ; erlend framlög eru um 10% fjármagnsins . Árið 2009 unnu um 5.500 manns við rannsóknir og þróunarstarf og skilaði hópurinn um 3.800 ársverkum . Um 2.800 þessara ársverka voru unnin af háskólamenntuðu fólki , þar af voru um 620 ársverk unnin af fólki með doktorsgráðu . Karlar standa að baki rúmlega 60% ársverka við rannsóknir og þróunarstörf á Íslandi . Stærstu viðfangsefni rannsókna og þróunar á Íslandi eru tengd iðnaði og heilbrigðismálum .